Mercy (שיר של קניה וסט)

Mercy (בעברית: רַחֲמִים) הוא סינגל שהוקלט על ידי הראפר האמריקאי קניה וסט, בשיתוף הראפרים האמריקאים ביג שון, פושה טי ו-2 צ'יינז, מתוך אלבום האוסף של חברת התקליטים GOOD Music, Cruel Summer. השיר יצא לאור ב-3 באפריל 2012, על ידי חברת התקליטים, כסינגל הראשון מתוך האלבום.

רקע 
השיר היה אמור לצאת במקור ביום שישי, כחלק מהפרויקט "Good Friday" , במסגרתו מוציאים אמני הלייבל GOOD Music סינגלים כל יום שישי, אך הוקדם ליום חמישי. השיר הושמע בבכורה בתוכנית הרדיו "הוט 97" של התקליטן והראפר פאנקמאסטר פלקס  ויצא לאור באתר הרשמי של וסט למחרת. השיר משמש כסינגל הראשון מתוך אלבום האוסף Cruel Summer, של חברת GOOD Music.

בשיר משתתפים הראפרים פושה טי וביג שון, החתומים בלייבל GOOD Music, והראפר 2 צ'יינז. השיר הופק על ידי ליפטד, בשיתוף עם וסט, מייק דין, מייק ויל והדסון מוהוק. ליפטד הפיק את השיר בנובמבר 2011, והמנהל שלו השמיע את הביט לוסט, מה שהוביל את וסט לעבוד עם ליפטד. פושה טי וביג שון הקליטו את קטעם בשיר בינואר 2012, והשיר הושלם במרץ.

וידאו קליפ 
הווידאו קליפ של השיר פורסם בערוץ ה-Vevo של וסט ביוטיוב ב-6 ביוני 2012. הקליפ הוא קליפ בשחור-לבן שצולם בפריים רחב, בו מבצעי השיר במה שנראה כמו "חניון חניה, כשהוא מתדבק תוך שהמצלמה מחליקה על פני החדר", וברקע מוצג למבורגיני גאיארדו LP560-4. הקליפ מכיל מספר רב של אמנים אחרים החתומים בחברת GOOD Music, בהם קיד קאדי, סיהיי דה פרינס, טייאנה טיילור, היט-בוי, דבנג' ומיסטר הדסון.

נכון לאוקטובר 2020, עומד הקליפ על כ-212 מיליון צפיות.

הצלחה 
השיר הגיע בשיאו למקום הראשון במצעד שירי ה-R&B/היפ הופ ושהה בו כחמישה שבועות. נכון לאוקטובר 2012, מכר השיר שני מיליון עותקים דיגיטליים בארצות הברית, על פי נתוני איגוד תעשיית ההקלטות האמריקאי.

פרסים ומועמדויות

מיקומי שיא

נתוני מכירות

קישורים חיצוניים

הערות שוליים 

שירי קניה וסט
שירי 2 צ'יינז
שירי ביג שון
שירים באנגלית
שירים שנכתבו על ידי קניה וסט
שירים שהופקו על ידי מייק ויל מייד איט
שירים על מכוניות
וידאו קליפים בשחור-לבן
סינגלים בהוצאת דאף ג'אם
סינגלים בהוצאת GOOD Music